ლურუჯინა

ლურუჯინა (ბერძ. Λουρουτζίνα; თურქ. Akıncılar) — სოფელი, რომელიც მდებარეობს ჩრდილოეთ კვიპროსის ყველაზე სამხრეთით მდებარე შვერილის (საანკლავო ზოლის) შიგნით. თურქეთის შემოჭრამდე იგი ერთ-ერთი უდიდესი შერეული კვიპროსული სოფელი იყო. 1974 წელს ლურუჯინა დაიცვეს იმგვარად, რომ მოქცეულიყო თურქი კვიპროსელების უწყვეტ ზონაში, რომელიც დღემდე საერთაშორისოდ არაღიარებული ჩრდილოეთ კვიპროსის შემადგენლობაშია. გაეროს ბუფერული ზონა ყოფს ლურუჯინას შვერილს იმ ტერიტორიისგან, რომელსაც კვიპროსის რესპუბლიკა აკონტროლებს. 2017 წელს, ერჯანის საერთაშორისო აეროპორტის გაფართოების შემდეგ, აშენდა ახალი გზა, რომელიც გვერდს უვლის კირკლარის (Kirklar) სამხედრო ბანაკს და 1974 წლის შემდეგ, პირველად უზრუნველყოფს ლურუჯინაში შეღწევას ყოველგვარი სამხედრო პუნქტების გავლის გარეშე. 1960 წლამდე ლურუჯინას მოსახლეობას შეადგენდნენ კვიპროსელი თურქები და კვიპროსელი ბერძნები. კვიპროსელი თურქები უმრავლესობას წარმოადგენდნენ. კვიპროსელი ბერძნებმა, რომელთა რაოდენობა დაახლოებით 100 ადამიანს შეადგენდა, სოფელი საგანგებო მდგომარეობის (Emergency) წლებში დატოვეს. 1973 წლისთვის ლურუჯინაში 1 963 კვიპროსელი თურქი ცხოვრობდა. თურქეთის შემოჭრის შემდეგ, მათი უმრავლესობა ახლომდებარე სოფლებში გადასახლდა; თუმცა, დაახლოებით 300-მა ადამიანმა დარჩენა არჩია, ხელისუფლების მოთხოვნის საპირისპიროდ, რომელიც სოფლის დაცლას ითხოვდა. 2011 წლის მონაცემებით, ლურუჯინას მოსახლეობა 390 ადამიანს შეადგენდა. ლეგენდის თანახმად, ლურუჯინას ეს სახელი იმიტომ ჰქვია, რომ იგი დააარსა ქალმა, სახელად „ლორენცია“ (Lorenziya). 1958 წელს მას თურქულად ეწოდა აქინჯილარი (Akıncılar), რაც ნიშნავს „დამრბევებს/თავდამსხმელებს“. ამბობენ, რომ ახალი სახელის შთაგონების წყარო გახდა თემთაშორისი შეტაკება კვიპროსელ ბერძნებსა და კვიპროსელ ლურუჯინელებს შორის პიროიში (გაზილერში), სადაც ამ უკანასკნელთა რაოდენობა სჭარბობდა პირველებს. გაქცევისას კვიპროსელი ბერძნები ყვიროდნენ: „ლურუჯინელი კვიპროსელი თურქები ტალღებად (ნაკადებად) მოდიანო“ (თურქულად: Luricina'lılar akın akın geliyor). სპორტი კვიპროსელ თურქთა სპორტული კლუბი „აქინჯილარი“ დაარსდა 1942 წელს. 2016 წლის მონაცემებით, იგი ასპარეზობს კვიპროსის თურქული ფეხბურთის ასოციაციის (CTFA) K-PET მე-2 ლიგაში. სქოლიო